Is-Sibt, 14 ta' Ottubru 2017: Ilbieraħ filgħaxija, il-Knisja f'Malta fakkret għeluq il-100 sena mill-aħħar dehra tal-Madonna f'Fatima li seħħet s-Sibt, 13 ta' Ottubru 1917. Dakinhar, quddiem folla ta' madwar 70,000 persuna seħħ il-fenominu tax-xemx. Iċ-ċelebrazzjoni tal-bieraħ bdiet mill-knisja tal-Immakulata Kunċizzjoni fil-Ħamrun minn fejn telaq pelligrinaġġ aux flambeux immexxi mill-Arċisqof Charles J. Scicluna, li flimkien mas-saċerdoti u folla mdaqqsa talbu r-Rużarju waqt li mxew lejn il-knisja tal-Madonna ta' Fatima fil-Gwardamangia. Fil-knisja, it-tfal għamlu pageant qasir dwar il-ġrajja ta' 100 sena ilu, u wara l-Arċisqof mexxa quddiesa li fi tmiemha għamel it-talba tal-konsagrazzjoni tal-ġublew. L-omelija ta' Monsinjur Arċisqof Charles J. Scicluna tista' tismagħha mil-link ta' hawn taħt ...
Pellegrinaġġ Nazzjonali fil-100 sena mid-dehriet tal-Madonna f'Fatima